Diari Oficial de la Generalitat Valenciana


Sumari del DOGV 2959, del 26-03-1997 (1997/899666)

ORDRE de 12 de març de 1997, de la Conselleria d'Ocupació, Indústria i Comerç, per la qual es dicten normes per a la concessió de subvencions de despeses d'inversió a les corporacions locals de la Comunitat Valenciana, destinades a la instal·lació i equipament d'oficines municipals d'informació al consumidor (OMIC) en l'exercici 1997.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1997/03/12/(2)/dof/vci/html**

### Dades del document

Número de DOGV
:   2959

Data del DOGV
:   26-03-1997

Secció del DOGV
:   DISPOSICIONS GENERALS

Número del document
:   1997/899666


Data del document
:   12-03-1997

Organisme emissor
:   Conselleria d'Ocupació, Indústria i Comerç

Tipus de document
:   Ordre

ORDRE de 12 de març de 1997, de la Conselleria d'Ocupació, Indústria i Comerç, per la qual es dicten normes per a la concessió de subvencions de despeses d'inversió a les corporacions locals de la Comunitat Valenciana, destinades a la instal·lació i equipament d'oficines municipals d'informació al consumidor (OMIC) en l'exercici 1997.  
L'Estatut dels Consumidors i Usuaris de la Comunitat Valenciana estableix que per a facilitar l'exercici del dret d'informació pels consumidors existiran oficines d'informació.  
També s'estableix que la Generalitat regularà la creació d'oficines municipals d'informació al consumidor (OMIC) per les corporacions locals, atenent a criteris de eficàcia i eficiència.  
En el Decret 181/92, del Govern Valencià, es fixen els requisits perquè aquestes oficines siguen acreditades per la Generalitat mitjançant el procediment establit en l'Ordre de 21 de gener de 1997, de la Conselleria d'Ocupació, Indústria i Comerç. En aquesta ordre s'estableix la utilització del logotip d'identitat corporativa, com a signe identificador d'aquestes.  
Per tot açò i a fi d'optimitzar tots els recursos posats a disposició dels consumidors i a la vegada portar a terme una política integrada en matèria de consum, aquesta Conselleria d'Ocupació, Indústria i Comerç,   
ORDENA  
CAPÍTOL I  
Règim d'ajudes  
Article 1. Objecte i àmbit  
L'objecte de aquesta ordre és establir el règim de concessió d'ajudes per a la instal·lació i equipament d'oficines municipals d'informació al consumidor (OMIC), d'acord amb les consignacions previstes en la Llei de Pressupostos de la Generalitat Valenciana per a 1997  
Article 2. Accions susceptibles de rebre suport  
Les subvencions estaran destinades a:  
1. Obres d'instal·lació i equipament de noves OMIC, en especial d'aquelles que amplien o tinguen el seu àmbit territorial superior al municipi.  
2. Obres d'adaptació i remodelatge de les OMIC, i també obres de millora per a la seua adequació al que disposa el Decret 181/1992.  
3. Senyalització de les OMIC que vagen a rebre l'acreditació d'acord amb el que es disposa en l'Ordre de 21 de gener de 1997, a fi que s'adapten al manual de disseny corporatiu.  
4. Equipament de les OMIC (equips informàtics, de reprografia etc.), sempre que siguen materials inventariables.  
Article 3. Beneficiaris de les ajudes.  
Podran sol·licitar subvenció per al finançament d'infraestructura i equipament de les OMIC aquelles corporacions locals que compten amb una oficina o que la posen en funcionament durant l'any 1997.  
CAPÍTOL II  
Procediment  
Article 4. Presentació de sol·licituds i termini.  
1. Les corporacions locals interessades hauran de presentar sol·licitud d'acord amb el model establit en l'annex I, en el registre de la Conselleria d'Ocupació, Indústria i Comerç, carrer de Colom, número 32, codi postal 46202 València, o per qualsevol de les altres formes que estableix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
2. La sol·licitud s'haurà d'acompanyar de la documentació següent, segons el cas:  
1. Si se sol·licita subvenció per a la instal·lació d'una OMIC:  
a) Memòria descriptiva en la qual es determine la seua ubicació, els mitjans materials i personals de què va a dotar-se i el pressupost inicial de funcionament, subscrita pel regidor competent en la matèria.  
b) Còpia del projecte de les obres a realitzar subscrit pel tècnic competent, si s'escau.  
c) Antecedents de la corporació en matèria de protecció al consumidor i usuari, subscrit pel regidor competent en la matèria, si s'escau.  
2. Si se sol·licita subvenció per a l'adaptació i remodelatge d'una OMIC ja existent:  
a) Còpia del projecte de les obres a realitzar subscrit pel tècnic competent, si s'escau.  
b) Memòria en la qual es descriguen les millores que s'introduiran justificant la seua necessitat, subscrita pel regidor competent en la matèria.  
3. En cas de sol·licitar subvenció per a senyalització de l'OMIC, identificació dels elements i llocs en què s'instal·laran els nous senyals.  
4. Si se sol·licita la subvenció per a equipament informàtic de l'OMIC, inventari del material amb què compten, indicant el que haja sigut subvencionat per la Generalitat Valenciana en anteriors convocatòries, subscrit pel regidor competent en la matèria, si s'escau.  
5. En qualsevol dels supòsits anteriors caldrà adjuntar a més, la següent documentació general:  
a) Pressupost detallat de les despeses que vagen a produir-se en 1997, d'acord amb els supòsits anteriors, subscrit pel regidor competent en la matèria.  
b) Certificació de la secretaria de la corporació acreditativa de la població de dret del municipi, i també les variacions estacionals importants de població quantificant-les de forma aproximada, a 31 de desembre de 1996.  
c) Certificació expedida per la secretaria de la corporació acreditativa de l'acord adoptat per l'òrgan municipal competent que continga l'aprovació del programa i pressupost corresponents, la sol·licitud de subvenció i la quantia d'aquesta, el compromís de finançar la part no subvencionada i la afectació indefinida dels béns que puguen adquirir a la finalitat per a la qual foren atorgats.  
d) Certificació expedida per la intervenció o secretaria de la corporació, en què es faça constar l'obtenció de subvencions o ajudes per a la mateixa finalitat procedents d'altres organismes, si s'escau.  
e) En cas que l'OMIC amplie o tinga una cobertura territorial superior al municipi, s'acompanyarà certificació de la secretaria de cada una de les corporacions locals que s'integren en el projecte, en què es faça constar l'acord de conformitat amb aquest.  
En cas que part d'aquesta documentació ja haja sigut presentada en sol·licitar subvenció d'aquesta conselleria per a despeses corrents de l'OMIC en aquest exercici, bastaria amb un certificat de la secretaria de la corporació en què s'acredite aquest fet.  
3. El termini per a sol·licitar les subvencions regulades en aquesta ordre serà d'un mes a partir del dia següent al de la seua publicació en el Diari Oficial de la Generalitat Valenciana.  
Article 5. Criteris de concessió.  
1. La concessió de subvencions s'ajustarà als següents criteris:  
a). La cobertura territorial, potenciant-se aquells municipis que presten els seus serveis agrupats amb altres, i també els municipis de més de 15.000 habitants o amb importants variacions estacionals de població.  
b). Haver obtingut per a l'OMIC la acreditació de la Generalitat Valenciana o reunir-hi els requisits.  
c). Transcendència i repercussió que les inversions a realitzar puguen tenir en la població.  
d). Els antecedents de la corporació local en el desenvolupament de programes d'informació i defensa dels drets del consumidor.  
e). Les subvencions concedides per la Generalitat Valenciana en anys anteriors per a la mateixa finalitat i la rendibilitat obtinguda, si s'escau.  
f). La necessitat i justificació de les obres a realitzar, si s'escau.  
2. L'import total de la subvenció concedida, no podrà superar el 50% de les despeses pressupostades per l'entitat peticionària en la seua sol·licitud.  
Article 6. Resolució de concessió de les ajudes.  
1. El conseller d'Ocupació, Indústria i Comerç, a proposta del director general de Comerç i Consum, dictarà resolució de concessió de l'ajuda, fixant expressament la quantia i incorporant-hi, si s'escau, les condicions i obligacions que afecten el desenvolupament de l'actuació objecte de subvenció. La resolució es notificarà als interessats en els termes previstos en l'article 58 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
2. El termini màxim per a resoldre les sol·licituds que es formulen per a la concessió de les ajudes previstes en aquesta ordre serà de dos mesos comptadors des de la data de finalització del termini de presentació de sol·licituds.  
Transcorregut el termini sense que hi haja hagut resolució s'entendrà desestimada la sol·licitud de concessió d'ajuda, en els termes previstos en els articles 43 i 44 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
3. Tota alteració de les condicions tingudes en compte per a la concessió de la subvenció, i en tot cas l'obtenció concurrent de subvencions o ajudes d'altres administracions públiques, o d'altres ens públics o privats, podrà donar lloc a la modificació de la resolució de la concessió.  
Article 7. Liquidació de les ajudes  
El pagament de les subvenciones es realitzarà de conformitat amb el que s'estableix en la Llei d'Hisenda Pública de la Generalitat Valenciana article 47 bis en la seua nova redacció donada per la Llei 8/1995 de 29 de desembre (DOGV 2657 de 31-12-95), per a les transferències de capital i amb el següent règim:  
El 15% de l'import de la subvenció es lliurarà immediatament una vegada concedida aquesta.  
La resta es pagarà per la Generalitat Valenciana després de l'aportació i comprovació de la documentació justificativa de l'efectiva i correcta aplicació de la suma lliurada i també del compliment del que s'havia convingut.  
Article 8. Justificació de les subvencions.  
La documentació justificativa portarà data de l'any 1997, i en tot cas es presentarà abans de l'1 de novembre de 1.997.  
La justificació de la subvenció s'efectuarà, mitjançant la certificació de la despesa, expedida per la intervenció o secretaria amb el vistiplau de l'alcaldia de la corporació, el model de la qual figura en l'annex II d'aquesta ordre, en la qual es detallarà l'import de la despesa contreta per l'activitat, els perceptors amb especificació del concepte i de l'import, i també que els béns o millores han sigut destinats indefinidament a l'OMIC, i el lloc on queden dipositats els documents originals, que hauran de ser custodiats per l'entitat, o mitjançant la remissió de fotocòpies de factures i els seus corresponents manaments de pagament, totes elles degudament compulsades.  
En cas que es realitzen obres, amb la justificació es presentarà a més, la certificació d'obra expedida pel tècnic competent.  
Article 9. Obligacions del beneficiari  
1. L'incompliment pel beneficiari de qualsevol dels requisits, condicions i altres circumstàncies que donaren lloc a l'atorgament de la subvenció, la falta de justificació de la realització de l'actuació o l'obtenció de la subvenció sense reunir-hi les condiciones requerides, podrà donar lloc a la incoació del corresponent expedient que podrà finalitzar, si s'escau, amb la revocació de la subvenció i l'obligació de reintegrar les ajudes percebudes i els interessos de demora des del moment del pagament de l'ajuda. En la tramitació del procediment es garantirà, en tot cas, el dret de l'interessat a l'audiència.  
2. En el supòsit que les aportacions de les administracions o ens públics, o privats, superen el cost de l'activitat a desenvolupar, quan la subvenció principal siga de la Generalitat Valenciana procedirà el reintegrament de l'excés obtingut sobre el cost de l'activitat desenvolupada.  
3. Les corporacions locals queden compromeses al finançament i realització de les inversions programades, qualsevol que siga la quantia de la subvenció concedida.  
DISPOSICIÓ ADDICIONAL  
Única. Per a l'exercici 1997, i de conformitat amb el que estableix la Llei 4/1996, de 30 de desembre, de Pressupostos de la Generalitat Valenciana, les ajudes previstes en aquesta ordre es finançaran, d'acord amb el crèdit pressupostari disponible amb càrrec a la secció 10, servei 03, programa 443.10, codi de línia 7.01, per un import màxim de 62.457.897 de pessetes.  
DISPOSICIONS FINALS  
Primera. Es faculta el director general de Comerç i Consum per a dictar les disposicions i adoptar les mesures que considere oportunes per al desenvolupament i aplicació del que es disposa en aquesta ordre.  
Segona. Aquesta ordre entrarà en vigor el dia següent al de la seua publicació en el Diari Oficial de la Generalitat Valenciana.  
València, 12 de març de 1997  
El conseller d'Ocupació, Indústria i Comerç  
DIEGO SUCH PÉREZ  
ANNEX II  
Model de certificat de justificació de despeses d'inversió  
Nom .... , secretari/a o interventor/a de l'Ajuntament de .....  
CERTIFIQUE que les despeses d'inversió (transferències de capital) realitzats en l'OMIC en aquest exercici, per a les quals es va sol·licitar subvenció a l'empara de la normativa vigent per a 1997 en matèria de subvencions, són les que a continuació es detallen:  
Perceptor (1) Concepte (2) Import/PTA  
Total   
Aquests béns o millores han sigut destinats indefinidament a l'OMIC i els justificants originals es troben dipositats i custodiats en el domicili:........ d'aquesta entitat, a disposició de les comprovacions que foren necessàries.  
I perquè conste a l'efecte de presentació davant la Conselleria d'Ocupació, Indústria i Comerç, firme a ............, ... de ........ de 1997.  
firma i segell  
VistIplau  
L'alcalde/essa  
1) S'hauran de relacionar nominalment tots els perceptors  
2) Despesa detallada de manera específica.


Còpia Permalink ELI